open-index/open-wikipedia-markdown huggingface dataset:
โยอาคิม เลิฟ

**โยอาคิม เลิฟ** (, , เกิดวันที่ 3 กุมภาพันธ์ ค.ศ. 1960) เป็นอดีตนักฟุตบอลและผู้ฝึกสอนชาวเยอรมัน เขาเคยเป็นผู้จัดการทีมของฟุตบอลทีมชาติเยอรมนีตั้งแต่ ค.ศ. 2006–2021 โดยพาทีมชาติเยอรมนีคว้าแชมป์ฟุตบอลโลก 2014 ที่บราซิล และฟีฟ่าคอนเฟเดอเรชันส์คัพ 2017 ที่รัสเซีย เขาออกจากตำแหน่งผู้จัดการทีมชาติเยอรมนีหลังจบฟุตบอลชิงแชมป์แห่งชาติยุโรป 2020

## อ้างอิง

หมวดหมู่:นักฟุตบอลชาวเยอรมัน
หมวดหมู่:ผู้จัดการทีมฟุตบอลชาวเยอรมัน
หมวดหมู่:ผู้จัดการทีมฟุตบอลทีมชาติเยอรมนี
หมวดหมู่:ผู้จัดการทีมในชุดชนะเลิศฟุตบอลโลก
หมวดหมู่:ผู้จัดการทีมในชุดชนะเลิศฟีฟ่าคอนเฟเดอเรชันส์คัพ
หมวดหมู่:ผู้เล่นในบุนเดิสลีกา
หมวดหมู่:ผู้เล่นเอ็สเซ ไฟรบวร์ค
หมวดหมู่:ผู้เล่นเฟาเอ็ฟเบ ชตุทการ์ท
หมวดหมู่:ผู้เล่นไอน์ทรัคท์ฟรังค์ฟวร์ท
หมวดหมู่:ผู้เล่นสโมสรกีฬาคาลส์รูเออ
หมวดหมู่:ผู้เล่นเอ็ฟเซ ชัฟเฮาเซิน
หมวดหมู่:ผู้เล่นเอ็ฟเซ วินเทอร์ทัวร์
หมวดหมู่:บุคคลจากรัฐบาเดิน-เวือร์ทเทิมแบร์ค
หมวดหมู่:ผู้จัดการทีมฟุตบอลในฟุตบอลโลก 2014
หมวดหมู่:ผู้จัดการทีมฟุตบอลในฟุตบอลโลก 2018
หมวดหมู่:ผู้จัดการทีมฟุตบอลในฟุตบอลชิงแชมป์แห่งชาติยุโรป 2016
หมวดหมู่:ผู้จัดการทีมฟุตบอลในฟุตบอลชิงแชมป์แห่งชาติยุโรป 2012
หมวดหมู่:ผู้จัดการทีมฟุตบอลในฟุตบอลชิงแชมป์แห่งชาติยุโรป 2020
หมวดหมู่:ผู้จัดการทีมฟุตบอลในฟีฟ่าคอนเฟเดอเรชันส์คัพ 2017
หมวดหมู่:ผู้จัดการทีมเฟาเอ็ฟเบ ชตุทการ์ท
หมวดหมู่:ผู้จัดการทีมฟุตบอลเฟแนร์บาห์แชสปอร์คูลือบือ
หมวดหมู่:ผู้จัดการทีมสโมสรฟุตบอลเอาส์ทรีอาวีน
เซติเญ

**เซติเญ** () เป็นเมืองในประเทศมอนเตเนโกร เคยเป็นเมืองหลวงเก่าของแคว้นมอนเตเนโกร จากสำมะโน ค.ศ. 2011 เมืองนี้มีประชากร 14,093 คน ในขณะที่เทศบาลเซติเญมีพลเมือง 16,657 คน เซติเญตั้งอยู่ในเขตภูเขาทางตะวันตกเฉียงเหนือของประเทศ มีสุสานของผู้ครองแคว้นมอนเตเนโกร และพิพิธภัณฑ์ซึ่งตั้งอยู่ในพระราชวังเดิม เมืองนี้ก่อตั้งขึ้นในคริสต์ศตวรรษที่ 15 และกลายเป็นอู่วัฒนธรรมมอนเตเนโกร

## ชื่อ
รายงานจากข้อมูลที่บันทึกไว้ ในช่วงปลายคริสต์ศตวรรษที่ 17 มีแม่น้ำ Cetina ไหลลงมาจากที่ราบ ส่วนหนึ่งของเมืองจึงเรียกตามแม่น้ำสายนั้นว่า Cetinjsko polje (ทุ่งเซติเญ) ในเวลานั้น Cetinjsko polje เคยเป็นหมู่บ้านขนาดเล็ก ภายหลังเมืองที่สร้างใหม่ได้ชื่อเซติเญ (Cetinje) ส่วนในบันทึกทางประวัติศาสตร์ เซติเญได้รับการกล่าวถึงครั้งแรกใน ค.ศ. 1440

## ประวัติ
### ก่อตั้ง
thumb|right|อนุสาวรีย์อีวัน เซอร์โนเยวิช

เซติเญได้รับการจัดตั้งขึ้นใน ค.ศ. 1482 เมื่ออีวัน เซอร์โนเยวิช (Ivan Crnojević) ย้ายเมืองหลวงจาก Obod ทางตอนเหนือของแม่น้ำเซอร์โนเยวิชไปยังทุ่งที่ตีนเขาLovćenที่ป้องกันได้ง่าย ในปีเดียวกันเขาสั่งให้สร้างราชสำนักขึ้นที่ตำแหน่งใหม่และจัดตั้งอาราม (อุทิศแด่พระนางมารีย์) ด้วยเงินบริจาคส่วนบุคคลใน ค.ศ. 1484 ราชสำนักและอารามเป็นอาคารสมัยฟื้นฟูศิลปวิทยาที่มีการบันทึกหลังแรกในมอนเตเนโกร เซอร์โนเยวิชจำต้องย้ายที่ตั้ง Eparchy แห่งเซตาจาก Vranjina ไปยังเซติเญเนื่องจากการรุกรานของออตโตมันใน ค.ศ. 1485 เมืองนี้ตั้งชื่อตามแม่น้ำ Cetina

เขตมุขนายกเซตาได้รับการเลื่อนสถานะเป็น metropolitanate ที่เซติเญ โดยเซตาตกอยู่ภายใต้การปกครองของออตโตมันครั้งแรกใน ค.ศ. 1499 จากนั้นถูกผนวกเข้าไปในซันจักมอนเตเนโกรใน ค.ศ. 1514

## ประชากร

### ชาติพันธุ์

### ภาษา

### ศาสนา
ข้อมูล: สำนักงานสถิติแห่งมอนเตเนโกร - MONSTAT, สำมะโน ค.ศ. 2011

## ความสัมพันธ์นานาชาติ

### เมืองพี่น้อง
เซติเญเป็นเมืองพี่น้องกับเมืองดังนี้:

* อัลบายูลียา ประเทศโรมาเนีย
* กาเอตา ประเทศอิตาลี
* กาซีอันเท็พ ประเทศตุรกี
* ดีฌง ประเทศฝรั่งเศส
* ดูบรอฟนีก ประเทศโครเอเชีย
* คาร์กิว ประเทศยูเครน
* คอสโตรมา ประเทศรัสเซีย
* ลาร์นากา ประเทศไซปรัส
* Mali Iđoš ประเทศเซอร์เบีย
* มาริบอร์ ประเทศสโลวีเนีย
* Nafplio ประเทศกรีซ
* โนโวซาราเยโว ประเทศบอสเนียและเฮอร์เซโกวีนา
* เนือร์นแบร์ค ประเทศเยอรมนี
* ริเยกา ประเทศโครเอเชีย
* Santa Severina ประเทศอิตาลี
* ชกอเดอร์ ประเทศแอลเบเนีย
* ซินายา ประเทศโรมาเนีย
* สปลิต ประเทศโครเอเชีย
* สโปเลโต ประเทศอิตาลี
* Velika Kladuša ประเทศบอสเนียและเฮอร์เซโกวีนาอ
* แวลีโกเตอร์โนโว ประเทศบัลแกเรีย
* วิแชกราด ประเทศฮังการี
* Vranje ประเทศเซอร์เบีย
* West Achaea ประเทศกรีซ
* ซีเอนา ประเทศอิตาลี

## อ้างอิง

### บรรณานุกรม
* 
* 

## แหล่งข้อมูลอื่น

* เว็บไซต์ทางการ 


หมวดหมู่:เมืองในประเทศมอนเตเนโกร
หมวดหมู่:อดีตเมืองหลวง
หมวดหมู่:เมืองหลวงเก่าของมอนเตเนโกร
โดเดคะนีส

thumb|สถานที่ตั้งของหมู่เกาะโดเดคะนีสในกรีซ

**โดเดคะนีส** (, *Dodekánisa*, ) เป็นหมู่เกาะของประเทศกรีซในทะเลอีเจียน ประกอบด้วยเกาะ 12 เกาะได้แก่ เกาะอัสติพาเลีย คาลิมนอส คาร์พาทอส คาซอส คัลกี คอส เลรอส ลิปซอส นีซีรอส พัตมอส ซีมี ทีลอส และเกาะเล็ก ๆ อีก 150 เกาะ 

หมู่เกาะนี้ตกเป็นส่วนหนึ่งของจักรวรรดิออตโตมันตั้งแต่คริสต์ศวรรษที่ 16 จนถึง ค.ศ. 1912 อิตาลีเข้ายึดครองในการทำสงครามกับตุรกี ใน ค.ศ. 1912 และสัญญาว่าจะยกให้แก่กรีซใน ค.ศ. 1913 แต่ยังไม่ยกให้ จนในปี ค.ศ. 1947 จึงกลับมาเป็นของกรีซ

หมวดหมู่:เกาะในประเทศกรีซ
หมวดหมู่:จังหวัดของประเทศกรีซ
กามัง

**กามัง** () เป็นศัพท์ภาษาญี่ปุ่น อันมีต้นกำเนิดจากศาสนาพุทธนิกายเซน ซึ่งหมายถึง "ซึ่งอดทนในสิ่งที่เหลือทน ด้วยขันติและความสง่างาม" คำดังกล่าวมักแปลว่า "ความมานะอุตสาหะ" หรือ "ขันติ" ส่วนศัพท์ที่เกี่ยวข้อง กามันซูโยอิ () คำประสมซึ่งรวมกับคำว่า สึโยอิ (เข้มแข็ง) หมายถึง "ได้รับความทุกข์ทรมานจากสิ่งที่เหลือทน" หรือมีระดับความอดทนประเภทไม่ยินดียินร้ายสูง

กามังได้รับการอธิบายไว้หลากหลายตั้งแต่เป็น "กฎ" "คุณธรรม" "อุปนิสัย" หรือ "คุณสมบัติ" เป็นต้น หมายความว่า ทำสิ่งที่ดีที่สุดในช่วงเวลาทุกข์ยาก และคงการควบคุมตนเองและระเบียบวินัยไว้ กามังเป็นคำสอนของนิกายเซน

## การวิเคราะห์
กามังเป็นคำที่คาดว่าใช้แก่ชาวอเมริกันเชื้อสายญี่ปุ่นและอื่น ๆ ที่ถูกคุมขังอยู่ในค่ายกักกันของสหรัฐอเมริการะหว่างสงครามโลกครั้งที่สอง และผู้ที่ได้รับผลกระทบจากแผ่นดินไหวและคลื่นสึนามิในโทโฮกุ พ.ศ. 2554 ทางตอนเหนือของญี่ปุ่น บางครั้ง คำว่า "กามัง" ถูกเข้าใจผิดไปว่าเป็นพฤติกรรมที่คิดถึงแต่ตัวเอง หรือขาดความแน่วแน่หรือขาดความริเริ่ม มากกว่าการแสดงความเข้มแข็งขณะเผชิญกับความทุกข์ยากหรือความเจ็บปวดทรมาน กามังเป็นรูปแบบที่ไม่แสดงออกและมุ่งเน้นการอดทนและไม่ปริปากบ่นในฐานะที่เป็นส่วนหนึ่งของกระบวนการที่ผู้คนจะร่วมกันบรรลุเป้าประสงค์ของพวกเขา

หลังแผ่นดินไหวและคลื่นสึนามิในโทโฮกุ พ.ศ. 2554 ความสามารถในการกลับฟื้นคืน ความมีอารยะ การไร้ซึ่งเหตุจี้ปล้น และความสามารถของชาวญี่ปุ่นในการช่วยเหลือกันและกันถูกเชื่อมโยงกับจิตวิญญาณกามังอย่างกว้างขวาง คนงานราว 50–70 คนซึ่งยังรั้งอยู่ที่โรงไฟฟ้านิวเคลียร์ฟูกูชิมะแห่งที่หนึ่งที่ได้รับความเสียหายและปลดปล่อยกัมมันตภาพรังสีออกมา แม้จะมีอันตรายร้ายแรงนั้น ถูกนับว่าเป็นกามังเช่นเดียวกัน

## อ้างอิง

## ดูเพิ่ม
*

## แหล่งข้อมูลอื่น
*The Art of Gaman: Arts and Crafts from the Japanese American Internment Camps, 1942-1946 ที่สถาบันสมิธโซเนียน
* ''The Art of Gaman'' ที่ the University Art Museum, Tokyo University of the Arts
*尊厳の藝術展 [The Art of Gaman] (archived) ที่ *NHK.or.jp* (ในภาษาญี่ปุ่น)
*''Gaman'' (archived) ที่ American Chamber of Commerce in Japan (ACCJ) 

หมวดหมู่:คำและวลีภาษาญี่ปุ่น
หมวดหมู่:วัฒนธรรมญี่ปุ่น
ศูนย์อวกาศสึกุบะ

thumb|ศูนย์อวกาศสึกุบะ
**ศูนย์อวกาศสึกุบะ** (ย่อ: TKSC) เป็นศูนย์ปฏิบัติการขององค์การสำรวจอวกาศญี่ปุ่น ตั้งอยู่ในนครวิทยาศาสตร์สึกุบะ ในจังหวัดอิบะระกิ ศูนย์ดังกล่าวเปิดใน ค.ศ. 1972 และใช้เป็นสถานที่หลักสำหรับปฏิบัติการและโครงการวิจัยอวกาศของญี่ปุ่น นักบินอวกาศชาวญี่ปุ่นที่มีส่วนในสถานีอวกาศนานาชาติถูกฝึกบางส่วนที่นี่ นอกเหนือไปจากการฝึกที่พวกเขาได้รับที่ศูนย์อวกาศลินดอน บี. จอห์นสัน ในฮูสตัน รัฐเท็กซัส สหรัฐอเมริกา

TKSC เปิดโอกาสให้ทัวร์ชมศูนย์ เช่นเดียวกับโถงนิทรรศการ ซึ่งจัดแสดงแบบจำลองพาหนะเคลื่อนย้าย เอชทู และแบบจำลองขนาดเท่าของจริงของโมดุลคิโบ ของสถานีอวกาศนานาชาติ

## อ้างอิง

## แหล่งข้อมูลอื่น
* 

หมวดหมู่:โครงการอวกาศญี่ปุ่น
ซีตา¹ แมงป่อง

**ซีตา¹ แมงป่อง** () เป็นดาวยักษ์ใหญ่ยิ่งประเภทบีตาในกลุ่มดาวแมงป่อง มีค่าแมกนิจูดปรากฏแปรผันระหว่าง 4.66 และ 4.86 เป็นหนึ่งในดาวฤกษ์มวลมากที่สุดในกาแล็คซี โดยมีมวลประเมินไว้อย่างน้อย 60 เท่าของมวลดวงอาทิตย์ และเป็นสมาชิกของชุมนุมดาวฤกษ์แมงป่อง โอบี1 และกระจุกดาวเปิด เอ็นจีซี 6231 ซึ่งรู้จักกันในชื่อ กระจุกดาว "ตลับเพชรเหนือ" (northern jewel box) นอกจากนี้ ยังเป็นหนึ่งในดาวที่สว่างที่สุดเท่าที่รู้จักกันในกาแล็คซี โดยประเมินว่ากำลังส่องสว่างอยู่ที่อย่างน้อย 1.7 ล้านเท่าของกำลังส่องสว่างดวงอาทิตย์

ซีตา-1 แมงป่อง มองเห็นด้วยตาเปล่าเป็นดาวคู่กับซีตา-2 แมงป่อง แต่ดาวฤกษ์ทั้งสองดวงเพียงอยู่ใกล้กันในแนวการมองเห็นจากโลกเท่านั้น ซีตา-2 อยู่ห่างออกไป 155 ปีแสงและมีความสว่างน้อยกว่ามาก ซีตา-1 แมงป่องสามารถแยกแยะออกจากซีตา-2 ได้จากสีออกส้มของซีตา-2 โดยเฉพาะอย่างยิ่งในภาพถ่ายเปิดรับแสงเป็นเวลานาน

## อ้างอิง

หมวดหมู่:ดาวยักษ์ใหญ่ยิ่ง
หมวดหมู่:กลุ่มดาวแมงป่อง
อนุวรรตน์ วัฒนพงศ์ศิริ

**อนุวรรตน์ วัฒนพงศ์ศิริ** (เกิด 4 มกราคม พ.ศ. 2473) อดีตรัฐมนตรีว่าการกระทรวงพาณิชย์ อดีตรัฐมนตรีว่าการกระทรวงวิทยาศาสตร์เทคโนโลยีและการพลังงาน อดีตรัฐมนตรีประจำสำนักนายกรัฐมนตรี อดีตรัฐมนตรีว่าการกระทรวงเกษตรและสหกรณ์ อดีตรัฐมนตรีว่าการทบวงมหาวิทยาลัย อดีตหัวหน้าพรรคเทิดไท อดีตสมาชิกสภาผู้แทนราษฎรจังหวัดบุรีรัมย์

## ประวัติ
อนุวรรตน์ ได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์หลายสมัย ซึ่งเคยร่วมทีมกับเนวิน ชิดชอบ และได้รับแต่งตั้งเป็นรัฐมนตรีครั้งแรก ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอก เปรม ติณสูลานนท์

จากนั้นได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก ชาติชาย ชุณหะวัณ และได้ย้ายไปรับตำแหน่งรัฐมนตรีว่าการทบวงมหาวิทยาลัยในช่วงเวลาต่อมา จากนั้นในคณะรัฐมนตรีคณะที่ 46 ซึ่งนำโดยพลเอก ชาติชาย ชุณหะวัณ จึงได้เข้ามารับตำแหน่งรัฐมนตรีว่าการกระทรวงวิทยาศาสตร์ฯ

อนุวรรตน์ ได้รับตำแหน่งรัฐมนตรีว่าการกระทรวงพาณิชย์ ในรัฐบาลพลเอก สุจินดา คราประยูร ซึ่งต้องพ้นจากตำแหน่งในเวลาต่อมา อันเนื่องมาจากเหตุการณ์พฤษภาทมิฬ และได้รับตำแหน่งหัวหน้าพรรคเทิดไท พรรคการเมืองที่เปลี่ยนชื่อมาจากพรรคสามัคคีธรรม ซึ่งเป็นพรรคการเมืองที่นำโดยณรงค์ วงศ์วรรณ

ได้รับฉายาจากสื่อมวลชนว่า "ดร.แมลง" อันเนื่องจากจบการศึกษาด้านกีฏวิทยา และเป็นสมาชิกสมาคมกีฏและสัตววิทยาแห่งประเทศไทย

อนุวรรตน์ ได้รับแต่งตั้งเป็นนายกสภามหาวิทยาลัยนเรศวร ในปี 2533-2534

## เครื่องราชอิสริยาภรณ์

## อ้างอิง

หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคชาติไทย
หมวดหมู่:นักการเมืองพรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:พรรคความหวังใหม่
หมวดหมู่:นายกสภามหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระครูวรเวทมุนี (อี๋ พุทฺธสโร)

**พระครูวรเวทมุนี** หรือ **หลวงพ่ออี๋** ฉายา **พุทฺธสโร** เป็นพระเกจิอาจารย์ อดีตเจ้าอาวาสวัดสัตหีบ จังหวัดชลบุรี 

## ประวัติ
**พระครูวรเวทมุนี** มีนามเดิมว่า **อี๋ ทองขำ ** เกิดเมื่อวันที่ 1 ตุลาคม พ.ศ. 2408 ตรงกับวันอาทิตย์ขึ้น 11 ค่ำ เดือน 11 ปีฉลู ตรงกับปลายรัชสมัยของพระบาทสมเด็จพระจอมเกล้าเจ้าอยู่หัว เป็นบุตรของ**นายขำ** และ**นางเอียง ทองขำ** ที่บ้านตำบลสัตหีบ กิ่งอำเภอสัตหีบ จังหวัดชลบุรี

## อุปสมบท
เมื่ออายุได้ 25 ปี ท่านได้อุปสมบท ณ วัดอ่างศิลานอก (ซึ่งปัจจุบันได้ยุบรวมเป็นวัดอ่างศิลาเดียววัดเดียว) โดยมีพระอุปัชฌาย์คือพระอธิการจั่น จนฺทสโร วัดเสม็ด พระอาจารย์ทิมเป็นพระกรรมวาจารจารย์
และพระอาจารย์แดงเป็นพระอนุสาวนาจารย์ ได้ฉายาให้ว่า **พุทฺธสโร**

ได้อยู่ศึกษาธรรมมะและเวทมนตร์ต่าง ๆ กับพระอาจารย์แดงถึง 6 พรรษา กอ่นไปฝากตัวเป็นศิษย์พระครูพิพัฒนิโรธกิจ (ปาน) วัดคลองด่าน ซึ่งช่วงนั้นมีชื่อเสียงมาก และท่านยังได้ออกธุดงควัตรไปทั่วทุกภาคของประเทศไทย เมื่อบังเกิดความกล้าแข็งทางจิต สัมฤทธิ์ในธรรมแล้ว จึงเดินทางกับมาสร้างวัดสัตหับขึ้น ใช้เวลาเพียง 5 ปีจึงสมบูรณ์ ท่านได้ใช้วิชาอาคมอันแก่กล้ามาสร้างและปลุกเสกเครื่องรางของขลังต่าง ๆ มาแจกกับศิษยานุศิษย์

## ลูกศิษย์ที่มีชื่อเสียง
ผู้ที่ทำหน้าที่ช่วยหลวงพ่ออี๋ ลงอักขระ และสืบทอดวิชาทำปลัดขิกได้แก่ อาจารย์บรรจบ (น้องชายแท้ๆ หลวงพ่ออี๋), หลวงตาจำเนียร สุขรุ่ง วัดสัตหีบ, หลวงพ่อหงุ่น วัดสัตหีบ, อาจารย์มั่น กิโล 10 นั้นคือรายนามศิษย์ที่อาศัยอยู่ภายในอารามเดียวกับหลวงพ่ออี๋

สำหรับศิษย์ที่มาขอเรียนวิชากับท่าน และออกไปทำปลัดขิกจนมีชื่อเสียงในเวลาต่อมา คือ หลวงพ่อทองอยู่ จนฺทสาโร วัดบางเสร่คงคาราม จ.ชลบุรี หลวงพ่อลั้ง วัดอัมพาราม จ.ชลบุรี, หลวงพ่อสัมฤทธิ์ วัดอู่ทอง จ.สุพรรณบุรี, หลวงพ่อกี๋ วัดหูช้าง จ.นนทบุรี, หลวงพ่อเปี่ยม วัดทุ่งเหียง จ.ชลบุรี, หลวงปู่ทิม วัดละหารไร่, หลวงพ่อเริ่ม วัดจุกกะเฌอ จ.ชลบุรี, หลวงพ่อหันต์ วัดปากน้ำพังราช จ.ระยองและรูปสุดท้ายที่ได้วิชาในช่วงท้ายของอายุของของหลวงพ่ออี๋ คือ หลวงพ่อชม วัดโป่ง จ.ชลบุรี

## งานปกครอง
* พ.ศ. 2467 ได้รับแต่งตั้งให้เป็นเจ้าคณะตำบลสัตหีบ
* พ.ศ. 2467 เป็นพระอุปัชฌาย์
* พ.ศ. 2484 ได้รับแต่งตั้งให้เป็นเจ้าคณะแขวงกิ่งอำเภอสัตหีบ

## สมณศักดิ์
* เป็นพระครูประทวนสมณศักดิ์
* พ.ศ. 2484 เป็นพระครูสัญญาบัตรที่ **พระครูวรเวทมุนี**

## มรณภาพ
หลวงพ่ออี๋มรณภาพในท่านั่งสมาธิเมื่อวันที่ 20 กันยายน พ.ศ. 2489 ตรงกับรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สิริอายุได้ 

## อ้างอิง

* หนังสือรวมสุดยอดพระคณาจารย์ทั้งหมด 180 พระองค์
* ประวัติหลวงพ่ออี๋ วัดสัตหีบ 
* หลวงพ่ออี๋ วัดสัตหับ
* ลำดับเจ้าอาวาสวัดสัตหีบ 

หมวดหมู่:เกจิอาจารย์
หมวดหมู่:พระครูสัญญาบัตร
หมวดหมู่:เจ้าคณะตำบล
หมวดหมู่:เจ้าอาวาสวัดในจังหวัดชลบุรี
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากอำเภอสัตหีบ
หมวดหมู่:ภิกษุจากจังหวัดชลบุรี
โยชิฮิโกะ โนดะ

**โยชิฮิโกะ โนดะ** () (เกิด 20 พฤษภาคม พ.ศ. 2500) นายกรัฐมนตรีคนที่ 54 ของประเทศญี่ปุ่น สมาชิกพรรคประชาธิปไตยญี่ปุ่น และสมาชิกสภาผู้แทนราษฎรในสภาไดเอ็ต (สภานิติบัญญัติแห่งชาติ) เขาได้รับการเสนอชื่อชิงตำแหน่งนายกรัฐมนตรีแทนนาโอโตะ คัง หลังได้รับเสียงสนับสนุนในพรรคเหนือกว่าบันริ ไคเอดะ และได้รับการโปรดเกล้าฯ แต่งตั้งอย่างเป็นทางการโดยองค์จักรพรรดิเมื่อวันที่ 2 กันยายน พ.ศ. 2554

หลังการลาออกจากตำแหน่งของคังในเดือนสิงหาคม พ.ศ. 2554 โนดะเป็นผู้สมัครในการเลือกตั้งหัวหน้าพรรคที่จะมาเป็นนายกรัฐมนตรีคนถัดไป เขาได้เสียงสนับสนุนเหนือกว่าบันริ ไคเอดะ และรับช่วงการแก้ปัญหาความท้าทายการฟื้นฟูบูรณะประเทศหลังแผ่นดินไหวและคลื่นสึนามิในโทโฮกุ พ.ศ. 2554 ในการกล่าวสุนทรพจน์แรกหลังดำรงตำแหน่งนายกรัฐมนตรีเมื่อวันที่ 2 กันยายน โนดะยืนยันว่ารัฐบาลของเขาจะยกเลิกพลังงานนิวเคลียร์ต่อไป โดยไม่สร้างโรงไฟฟ้าพลังนิวเคลียร์เพิ่มหรือขยายการใช้งานโรงไฟฟ้าที่ล้าสมัยไปแล้ว อย่างไรก็ตาม โรงไฟฟ้าซึ่งปัจจุบันยังไม่ดำเนินการหลังเกิดภัยพิบัตินิวเคลียร์ฟูกูชิมะแห่งที่หนึ่งจะเปิดอีกครั้งเพื่อตอบสนองความต้องการพลังงานเร่งด่วนของญี่ปุ่น 

โนดะสมรสแล้ว และมีบุตรธิดารวมสองคน เขาเป็นแฟนกีฬาป้องกันตัวและมวยปล้ำอาชีพ เขายังได้สายดำในกีฬายูโด

## อ้างอิง

## แหล่งข้อมูลอื่น
* http://www.nodayoshi.gr.jp/เว็บไซต์ทางการ 

หมวดหมู่:นายกรัฐมนตรีญี่ปุ่น
หมวดหมู่:นักการเมืองญี่ปุ่น
หมวดหมู่:บุคคลจากชิบะ
หมวดหมู่:บุคคลในยุคเฮเซ
หมวดหมู่:ศิษย์เก่าจากมหาวิทยาลัยวาเซดะ
ฟังก์ชันเชิงการคูณ

ในทฤษฎีจำนวน **ฟังก์ชันเชิงการคูณ** () หมายถึงฟังก์ชันเลขคณิต *f*(*n*) สำหรับจำนวนเต็มบวก *n* ที่มีสมบัติดังนี้
* *f*(1) = 1
* *f*(*ab*) = *f*(*a*) *f*(*b*) เมื่อ *a* กับ *b* เป็นจำนวนเฉพาะสัมพัทธ์

นอกจากนี้ ถ้าฟังก์ชันเลขคณิต *f*(*n*) มีสมบัติทั้งสองข้อ สำหรับจำนวนเต็มบวก *a*, *b* ทุกจำนวนแม้ไม่ได้เป็นจำนวนเฉพาะสัมพัทธ์ ฟังก์ชันดังกล่าวจะเรียกว่า **[[ฟังก์ชันเชิงการคูณบริบูรณ์]]** (completely multiplicative function, totally multiplicative function)

## อ้างอิง
*
โทนี ตัน เค็ง ยัม

**โทนี ตัน เค็ง ยัม** (; , เกิด 7 กุมภาพันธ์ พ.ศ. 2483) เป็นประธานาธิบดีคนที่เจ็ดของประเทศสิงคโปร์

กระทั่งวันที่ 1 กรกฎาคม พ.ศ. 2554 เขาเป็นกรรมการบริหารและรองประธานบริษัทลงทุนแห่งรัฐบาลสิงคโปร์ (GIC) และประธานบริษัทสิงคโปร์เพรสโฮลด์ดิงส์ จำกัด (SPH) เขายังดำรงตำแหน่งประธานมูลนิธิวิจัยแห่งชาติสิงคโปร์และรองประธานสภาการวิจัย นวัตกรรมและวิสาหกิจ ปลายคริสต์ทศวรรษ 1980 ตันเป็นตัวเลือกแรกของลี กวน ยิว ให้เป็นนายกรัฐมนตรีสิงคโปร์สืบต่อจากเขา แต่ตันปฏิเสธ ภายหลังเขากลับเข้าร่วมคณะรัฐมนตรีและเป็นรองนายกรัฐมนตรีสิงคโปร์ระหว่าง พ.ศ. 2538 ถึง 2548 และรัฐมนตรีกลาโหมตั้งแต่ พ.ศ. 2538 ถึง 2546

เดือนสิงหาคม พ.ศ. 2554 ตันชนะการเลือกตั้งประธานาธิบดีสิงคโปร์โดยมีผลต่างคะแนนเพียง 0.34% และสาบานตนเข้าดำรงตำแหน่งประธานาธิบดีสิงคโปร์ คนที่เจ็ด เมื่อวันที่ 1 กันยายน พ.ศ. 2554

## อ้างอิง

หมวดหมู่:ประธานาธิบดีสิงคโปร์
หมวดหมู่:ชาวสิงคโปร์เชื้อสายจีน
หมวดหมู่:คริสต์ศาสนิกชนชาวสิงคโปร์
หมวดหมู่:ศิษย์เก่าจากมหาวิทยาลัยแห่งชาติสิงคโปร์
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:ศิษย์เก่าจากมหาวิทยาลัยแอดิเลด
พระวิเชียรกวี (ฉัตร อินฺทสุวณฺโณ)

**พระวิเชียรกวี (ฉัตร  อินฺทสุวณฺโณ)** ท่านเกิดเมื่อวันที่ 19 กันยายน พ.ศ. 2429 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว เป็นบุตรของนายเคลือบ รอดประพันธ์ เกิด ณ ตำบลบางประทุน อำเภอบางขุนเทียน จังหวัดธนบุรี (ฝั่งธนบุรี)ในปัจจุบัน อุปสมบทเมื่อวันที่ 22 พฤษภาคม พ.ศ. 2449 ณ พัทธสีมาวัดราชโอรสารามโดยมี หลวงปู่เอี่ยมอดีตเจ้าอาวาสวัดหนัง เป็นพระอุปัชฌาย์ พระครูธีรานันทมุนี (ภู) แห่งวัดดาวคะนอง แต่ครั้งนั้นยังเป็นพระอธิการ กับพระพิมลธรรม (นาค) แห่งวัดอรุณราชวาราม แต่ครั้งยังเป็นพระศรีสมโพธิอยู่วัดสุทัศเทพวราราม  เมื่ออุปสมบทได้ศึกษากับพระวิเชียรกวี (เชย) และ พระราชโมลี (บัว) พระวิสุทธิโสภณ (โพ) แห่งวัดมหรรพาราม  นายแปลก สิริเดชธรรม แต่ครั้งยังอุปสมบทเป็นภิกษุ อยู่ ณ วัดพระเชตุพนบ้าง แต่ที่ได้ศึกษาเป็นพื้นแลนานนั้นคือ ในสำนักสมเด็จพระวันรัต (เขมจารี) แห่งวัดมหาธาตุ พ.ศ. ๒๔๕๓ สอบไล่ได้บาลีประโยค ๓  พ.ศ. 2455 สอบไล่ได้บาลีประโยค ๔ พ.ศ. ๒๔๕๗  สอบไล่ได้ประโยค ๕ ท่านได้ขึ้นดำรงตำแหน่งเจ้าอาวาส วัดหนังราชวรวิหารเมื่อปี พ.ศ. 2469 สืบต่อจาก พระภาวนาโกศลเถระ (เอี่ยม สุวณฺณสโร) ในยุคแรก  ปูชนียสถานเสนาสนะและสิ่งอุปกรณ์ของวัด ท่านเจ้าคุณ พระภาวนาโกศลเถร (เอี่ยม) ปฏิสังขรณ์ก่อสร้างขึ้นไว้ สำเร็จบริบูรณ์ดีแล้ว แต่ต้องคอยระวังไว้และซ่อมแซมปฏิสังขรณ์ใหม่ให้ดียิ่งขึ้น เมื่องานบูรณปฏิสังขรณ์ ยังไม่เป็นภาระ แก่หลวงพ่อมากนัก หลวงพ่อเจ้าคุณพระวิเชียรกวี ก็เริ่มงานการศึกษา มีการเปิดสอนบาลี และนักธรรม  เป็นการวางรากฐานการศึกษา และแก้ไข ปรับปรุงระเบียบ แบบแผนกฎข้อบังคับของวัดให้เป็นที่เรียบร้อย หลวงพ่อเจ้าคุณพระวิเชียรกวี เป็นพระเถระที่มั่นคงในเพศสมณะจนตราบเท่าอายุขัย มีพลานุภาพทางจิตสูง เมือคิดว่าจะทำอะไรจะต้องใช้วิริยะอุตสาหะอันแรงกล้าให้งานนั้น ๆ สำเร็จสมความประสงค์ ท่านถึงแก่มรณภาพเมื่อปี พ.ศ. 2503 รวมสิริอายุได้ 74 ปี 54 พรรษา
## อ้างอิง
* ประวัติพระวิเชียรกวี (ฉัตร  อินฺทสุวณฺโณ)
* ประวัติวัดหนัง

หมวดหมู่:บุคคลจากกรุงเทพมหานคร‎‎
ฉ
จอร์จ บิดเดิล แอรี

**เซอร์จอร์จ บิดเดิล แอรี** ( PRS KCB; 27 กรกฎาคม ค.ศ. 1801 – 2 มกราคม ค.ศ. 1892) เป็นนักคณิตศาสตร์และนักดาราศาสตร์ชาวอังกฤษ สมาชิกราชสมาคมดาราศาสตร์ตั้งแต่ ค.ศ. 1835 - 1881 และเป็นประธานราชสมาคมแห่งลอนดอนระหว่าง ค.ศ. 1871-1873  ผลงานของเขาจำนวนมากรวมไปถึงการคำนวณวงโคจรของดาวเคราะห์ การวัดความหนาแน่นเฉลี่ยของโลก การหาคำตอบในกลศาสตร์ของแข็ง 2 มิติ และในขณะที่เป็นสมาชิกราชสมาคมดาราศาสตร์ ได้กำหนดให้กรีนิชเป็นตำแหน่งเส้นเมริเดียนแรก

## บรรณานุกรม
* 
* 
* 
* 
* 
* 
* 
* 
* 

## แหล่งข้อมูลอื่น

* 
* Awarding of RAS gold medal, 1833: MNRAS '''2''' (1833) 159
* Awarding of RAS gold medal, 1846: MNRAS '''7''' (1846) 64
* 
* Mathematical Tracts on the Lunar and Planetary Theories 4th edition (London, McMillan, 1858)
* Full texts of some of the papers by Airy are available at *[http://gallica.bnf.fr Gallica: bibliothèque numérique de la Bibliothèque nationale de France]*

อแอรี, จอร์จ
อแอรี, จอร์จ
อแอรี, จอร์จ
หมวดหมู่:เซอร์
อะเลคซันดร์ เลียปูนอฟ

**อะเลคซันดร์ มิฮาอิโลวิช เลียปูนอฟ** (, ; 6 มิถุนายน ค.ศ. 1857 – 3 พฤศจิกายน ค.ศ. 1918) เป็นนักคณิตศาสตร์ ช่างเครื่องกล และนักฟิสิกส์ชาวรัสเซีย นามสกุลของเขาอาจเขียนเป็นอักษรโรมันได้หลายแบบคือ Ljapunov, Liapunov หรือ Ljapunow

เลียปูนอฟเป็นที่รู้จักการงานพัฒนาทฤษฎีเสถียรภาพของระบบพลศาสตร์ และการมีส่วนร่วมมากมายในสาขาฟิสิกส์เชิงคณิตศาสตร์และทฤษฎีความน่าจะเป็น

## รายชื่อผลงานตีพิมพ์บางส่วน

* 1884, *On the stability of ellipsoidal figures of equilibrium of a rotating fluid* (ภาษารัสเซีย)
* 1892, *General problem of the stability of motion* (ภาษารัสเซีย)
* 1897, *Sur certaines questions qui se rattachent au problème de Dirichlet*
* 1901, *Novelle forme du théorème sur la limite de probabilité*
* 1901, *Sur un théorème du calcul des probabilités*
* 1902, *Sur une série dans la théorie des équations différentielles linéaires du second ordre à coefficients périodiques*
* 1903, *Recherches dans la théorie de la figure des corps célestes*
* 1904, *Sur l'équation de Clairaut et les équations plus générales de la théorie de la figure des planètes*
## ดูเพิ่ม
*ฟังก์ชันเลียปูนอฟ
*สมการเลียปูนอฟ

## อ้างอิง

* Reviewed in detail by M. C. Smith: Automatica 1995 vol.3(2), pp.&nbsp;353–356 
*
*
*
*
*

## แหล่งข้อมูลอื่น

* Ляпунов Александр Михайлович at www. mathsoc.spb. ru (in Russian)
* Ляпунов Александр Михайлович (1857-1918)  at www.spbu. ru (in Russian)
* Ляпунов Александр Михайлович  at www-mechmath. univer. kharkov. ua (in Russian)
* High Anxieties - The Mathematics of Chaos BBC documentary directed by David Malone of which a part looks at Lyapunov's work on turbulence.

หมวดหมู่:นักคณิตศาสตร์ชาวรัสเซีย
หมวดหมู่:นักทฤษฎีระบบควบคุม
หมวดหมู่:บุคคลจากแคว้นยาโรสลัฟล์
หมวดหมู่:ศิษย์เก่าจากมหาวิทยาลัยเซนต์ปีเตอส์เบิร์ก
หมวดหมู่:บุคคลจากมหาวิทยาลัยเซนต์ปีเตอส์เบิร์ก
หมวดหมู่:บุคคลจากมหาวิทยาลัยแห่งชาติคาร์กิว
ฮารี นือควิสต์

**ฮารี นือควิสต์** (, *[ˈnŷːkvɪst]*; 7 กุมภาพันธ์ ค.ศ. 1889 – 4 เมษายน ค.ศ. 1976) เป็นผู้มีส่วนอย่างสำคัญต่อการพัฒนาทฤษฎีข้อมูล (information theory) นือควิสต์เกิดที่ประเทศสวีเดนเมื่อปี ค.ศ. 1889 ต่อมาอพยพไปยังสหรัฐอเมริกาในปี ค.ศ. 1907 

นือควิสต์เข้าเรียนที่มหาวิทยาลัยนอร์ทดาโกตา ในปี ค.ศ. 1912 จบการศึกษาปริญญาตรีและโทด้านวิศวกรรมไฟฟ้าในปี ค.ศ. 1914 และ 1915 ตามลำดับ ต่อมาได้รับปริญญาเอกสาขาฟิสิกส์จากมหาวิทยาลัยเยลในปี ค.ศ. 1917  เข้าทำงานที่ฝ่ายวิจัยและพัฒนาของ AT&T ตั้งแต่ ค.ศ. 1917 ถึง 1934 จนกระทั่งต่อมาเปลี่ยนชื่อเป็นห้องปฏิบัติการเบลล์ เขายังทำงานที่นี่ตราบจนเกษียณอายุในปี ค.ศ. 1954

นือควิสต์ได้รับเหรียญรางวัลเกียรติยศ IRE (IRE Medal of Honor) ในปี ค.ศ. 1960 สำหรับ "ผู้มีส่วนในการสร้างความเข้าใจในการรบกวนจากความร้อน การส่งผ่านข้อมูล และการป้อนกลับทางลบ"

เดือนตุลาคม ค.ศ. 1960 เขาได้รับเหรียญรางวัล Stuart Ballantine Medal จากสถาบันแฟรงคลิน สำหรับการวิเคราะห์ทางทฤษฎีและการประดิษฐ์สนามระบบสื่อสารขึ้นได้จริง โดยเฉพาะสำหรับงานริเริ่มทฤษฎีการส่งข้อมูลทางโทรเลข การรบกวนจากความร้อนในสายนำไฟฟ้า และประวัติของระบบป้อนกลับ

ปี ค.ศ. 1969 เขาได้รับเหรียญผู้ก่อตั้งคนที่ 4 จาก  National Academy of Engineering เพื่อเป็นเกียรติแก่การมีส่วนร่วมในทฤษฎีพื้นฐานทางวิศวกรรมจำนวนมาก

## แหล่งข้อมูลอื่น
* IEEE Global History Network page about Nyquist
* Nyquist criterion page  with photo of Nyquist with John R. Pierce and Rudy Kompfner
* K.J.Astrom: Nyquist and his seminal papers, 2005 presentation 
* Nyquist biography, p. 2 

หมวดหมู่:วิศวกรชาวอเมริกัน
หมวดหมู่:วิศวกรชาวสวีเดน
นือควิสต์, ฮารี
หมวดหมู่:ทฤษฎีสารสนเทศ
เฮนดริก เวด โบเด

**เฮนดริก เวด โบเด** (; 24 ธันวาคม ค.ศ. 1905 – 21 มิถุนายน ค.ศ. 1982) เป็นวิศวกร นักวิจัย นักประดิษฐ์ นักเขียน และนักวิทยาศาสตร์ชาวอเมริกันเชื้อสายดัทช์ เป็นผู้บุกเบิกทฤษฎีระบบควบคุมยุคใหม่และระบบโทรคมนาคมทางอิเล็กทรอนิกส์ ซึ่งได้ปฏิวัติทั้งเนื้อหาและกระบวนวิธีในการทำวิจัย

ผลงานวิจัยของเขาส่งผลกระทบอย่างมากต่อสาขาวิชาทางวิศวกรรมจำนวนมาก และเป็นรากฐานให้แก่นวัตกรรมยุคใหม่ เช่น คอมพิวเตอร์ หุ่นยนต์ และโทรศัพท์เคลื่อนที่ เป็นต้น

โบเดเป็นหนึ่งในนักปรัชญาวิศวกรรมที่ยิ่งใหญ่ที่สุดในยุคของเขา ได้รับความยกย่องในแวดวงวิชาการทั่วโลกมาอย่างยาวนาน เขายังมีชื่อเสียงในหมู่นักศึกษาวิศวกรรมยุคใหม่ โดยเฉพาะในการพัฒนาวิธีวิเคราะห์ขนาดและเฟสแบบอะซิมโทติก ซึ่งตั้งชื่อตามชื่อของเขาว่า แผนภาพโบเด

## อ้างอิง

* National Academy of Engineering website
* U.K. Gonville & Caius College Engineering student tribute 
* Hendrik W. Bode Lecture Prize from the IEEE Control Systems Society 
* Hendrik W. Bode from the IEEE History Center

หมวดหมู่:นักวิทยาศาสตร์ชาวอเมริกัน
หมวดหมู่:นักฟิสิกส์ชาวอเมริกัน
หมวดหมู่:นักทฤษฎีระบบควบคุม
หมวดหมู่:วิศวกรชาวอเมริกัน
หมวดหมู่:บุคคลจากรัฐวิสคอนซิน
หมวดหมู่:ศิษย์เก่าจากมหาวิทยาลัยโอไฮโอสเตต
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:บุคคลจากมหาวิทยาลัยโอไฮโอสเตต
หมวดหมู่:นักวิทยาศาสตร์ประจำห้องปฏิบัติการเบลล์
หมวดหมู่:บุคคลจากมหาวิทยาลัยฮาร์วาร์ด
รายได้

**รายได้** ในทางธุรกิจ คือรายรับที่บริษัทได้มาจากการดำเนินกิจกรรมทางธุรกิจตามปกติวิสัย อันเป็นผลจากการขายสินค้าและบริการให้กับลูกค้า ในหลายประเทศเช่นสหราชอาณาจักร เรียกรายได้ว่า **ผลประกอบการ** บริษัทบางบริษัทมีรายได้เป็นดอกเบี้ย เงินปันผล หรือค่าสิทธิ ที่จ่ายโดยบริษัทอื่น  รายได้อาจหมายถึงรายรับทางธุรกิจโดยทั่วไป หรือหมายถึงจำนวนเงินที่ได้รับ (ในหน่วยเงินตรา) ภายในช่วงระยะเวลาหนึ่ง ตัวอย่างเช่น "บริษัท ก มีรายได้ 42 ล้านบาทในปีที่แล้ว" กำไรหรือเงินได้สุทธิโดยทั่วไปหมายถึง รายได้ทั้งหมดหักด้วยค่าใช้จ่ายทั้งหมดในช่วงเวลาที่กำหนด ในทางการบัญชี รายได้มักถูกอ้างถึงเป็นบรรทัดแรกสุดในรายการงบกำไรขาดทุน ซึ่งแย้งกับบรรทัดสุดท้ายคือกำไรหรือเงินได้สุทธิ 

สำหรับองค์กรไม่แสวงหาผลกำไร รายได้ประจำปีอาจเรียกว่า **รายได้มวลรวม**  รายได้นี้มาจากการบริจาคโดยบุคคลและองค์กรต่าง ๆ การสนับสนุนจากหน่วยงานของรัฐบาล รายรับจากกิจกรรมที่เกี่ยวกับพันธกิจขององค์กร และรายรับจากกิจกรรมการระดมทุน ค่าบำรุงสมาชิก และการลงทุนการเงินเช่นการถือหุ้นของบริษัทอื่น

รายได้ที่องค์กรได้รับมักอยู่ในรูปแบบเงินสดหรือสิ่งเทียบเท่าเงินสด รายได้จากการขายก็มีความหมายตรงตัวคือรายได้ที่มาจากการขายสินค้าและบริการภายในช่วงระยะเวลาหนึ่ง นอกจากนี้รายได้จากภาษีอากรก็เป็นรายรับที่รัฐบาลได้มาจากผู้เสียภาษีอากร

## อ้างอิง

หมวดหมู่:การบัญชี
หมวดหมู่:เศรษฐศาสตร์จุลภาค
หมวดหมู่:รายได้
เอเอฟ แชนแนล

**เอเอฟ แชนแนล** (เดิมชื่อ เอเอฟ เอ็มวี) เป็นช่องรายการเพลงจากค่าย ทรู แฟนเทเชีย นำเสนอทุกเรื่องราวในวงการเพลงของทางค่ายฯ มิวสิกวิดีโอ รายการต่าง ๆ ที่ศิลปินเอเอฟเป็นผู้ดำเนินรายการ รายการการท่องเที่ยว รวมไปถึงบันทึกการแสดงสดจากจากศิลปินเอเอฟ (ทรู แฟนเทเชีย) ซึ่งเป็นสำหรับแฟนคลับโดยเฉพาะ ออกอากาศครั้งแรกเมื่อวันที่ 1 กันยายน พ.ศ. 2552 ออกอากาศทางทรู วิชั่นส์ และยุติการออกอากาศในวันที่ 31 กรกฎาคม 2557

## แหล่งข้อมูลอื่น

* แฟนเพจเอเอฟ แชนแนล และ ทรู แฟนเทเชีย ใน เฟซบุ๊ก

หมวดหมู่:ทรูวิชั่นส์
เจ้าหญิงเอลิซาเบธแห่งเดนมาร์ก

**เจ้าหญิงเอลิซาเบธ คาโรลีเนอ-มาทิลเดอ อเล็กซันดรีเนอ เฮเลนา โอลกา ธือรา ฟีโอโดรา อัสตริด มาร์กาเรเธอ เดซีเรแห่งเดนมาร์ก** (8 พฤษภาคม ค.ศ. 1935 − 19 มิถุนายน ค.ศ. 2018) เป็นพระธิดาในเจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก ทรงมีศักดิ์เป็นพระญาติชั้นที่สองใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน

## พระประวัติ
เจ้าหญิงเอลิซาเบธแห่งเดนมาร์ก ประสูติเมื่อวันที่ 8 พฤษภาคม ค.ศ. 1935 ณ โคเปนเฮเกน ประเทศเดนมาร์ก เป็นพระธิดาใน เจ้าชายคนุด รัชทายาทแห่งเดนมาร์ก กับ เจ้าหญิงคาโรลีเนอ-มาทิลเดอแห่งเดนมาร์ก

พระบิดาของพระองค์เป็นพระราชโอรสใน พระเจ้าคริสเตียนที่ 10 แห่งเดนมาร์ก กับ สมเด็จพระราชินีอเล็คซันดรีเนอแห่งเดนมาร์ก ส่วนพระมารดาเป็นพระธิดาใน เจ้าชายฮารัลด์แห่งเดนมาร์ก กับเจ้าหญิงเฮ็ลเลนา อาเดิลไฮท์แห่งเดนมาร์ก

พระองค์มีพระอนุชาสองคนคือ เจ้าชายอิงกอล์ฟแห่งเดนมาร์ก (ประสูติ 17 กุมภาพันธ์ ค.ศ. 1940) และเจ้าชายคริสเตียนแห่งเดนมาร์ก (ประสูติ 22 ตุลาคม ค.ศ. 1942) ซึ่งต่อมาพระอนุชาทั้งสอง ได้สละพระอิสริยยศ และดำรงพระยศเป็น  **เคานท์แห่งโรเซินบอร์ก**

เจ้าหญิงทรงพำนักร่วมกับเคลาส์ แฮร์มันเซินกว่า 20 ปี โดยที่มิได้เสกสมรส จนกระทั่งเขาเสียชีวิตลงในปี ค.ศ. 1997 โดยที่ทั้งสองมิได้มีโอรส-ธิดาด้วยกัน

สำนักพระราชวังเดนมาร์กออกแถลงการณ์ว่าเจ้าหญิงเอลิซาเบธสิ้นพระชนม์เมื่อวันที่ 19 มิถุนายน ค.ศ. 2018 ณ พระราชวังโซร์เอนฟรี โคเปนเฮเกน โดยจะมีพระราชพิธีปลงพระศพ ณ โบสถ์ลิงบี และฝังพระศพไว้เคียงข้างกับศพของเคลาส์ แฮร์มันเซิน

## พงศาวลี



## อ้างอิง

## แหล่งข้อมูลอื่น
* Royal House of Denmark
* Princess Elisabeth's profile in the official Royal House website 

หมวดหมู่:ราชวงศ์กลึคส์บวร์ค (เดนมาร์ก)
หมวดหมู่:เจ้าหญิงเดนมาร์ก
ดับแค้นจอมคนเพชฌฆาต

***ดับแค้นจอมคนเพชฌฆาต*** () เป็นภาพยนตร์อเมริกันในแนวมาเฟียแก๊งสเตอร์ นำแสดงโดย ทอม แฮงค์, พอล นิวแมน, จูด ลอว์, แดเนียล เคร็ก กำกับการแสดงโดย แซม เมนเดส

## เนื้อเรื่อง
อเมริกาในยุคทศวรรษ 40 เศรษฐกิจกำลังตกต่ำอย่างหนัก ไมเคิล ซัลลิแวน (ทอม แฮงค์) นักฆ่ารับจ้าง พร้อมด้วยลูกชายตัวเล็ก ๆ อายุ 12 ขวบ ไมเคิล ซัลลิแวน จูเนียร์ (ไทเลอร์ เฮอคลิน) ผูกพันอยู่กับแก๊งค์มาเฟียเชื้อสายไอริชในชิคาโก ที่มี จอห์น รูนีย์ (พอล นิวแมน) เป็นหัวหน้าใหญ่ รูนีย์รักซัลลิแวนเสมือนลูกชายแท้ ๆ ของตน แม้ว่าจะมี คอนเนอร์  (แดเนียล เคร็ก) ซึ่งเป็นลูกชายตัวจริงอยู่แล้วก็ตาม แต่ในสายตาของรูนีย์แล้ว คอนเนอร์เป็นคนไม่ได้เรื่อง รูนีย์จึงปรารถนาให้ซัลลิแวนเป็นผู้สืบทอดแก๊งค์ต่อจากตน

แต่ด้วยความปรารถนาที่จะให้รูนีย์ชื่นชมฝ่ายตน ประกอบกับความรู้สึกผิดบาปในใจของซัลลิแวน ทำให้แอนนี่ (เจนนิเฟอร์ เจสัน ลีห์) ภรรยาของซัลลิแวน  และปีเตอร์  (เลียม ไอแคน) ลูกชายคนเล็ก  ถูกสังหารตายทั้งคู่ และตามไล่ล่าตัวซัลลิแวนและลูกชายคนโตที่กำลังหลบหนีไปเมืองเพอร์ดิชั่นจากฝีมือของทางแก๊งค์ โดยมี ฮาร์เลน แม็คไกวร์ (จูด ลอว์) มือสังหารระดับพระกาฬเป็นผู้ไล่ล่า

## เบื้องหลังและคำวิจารณ์
*Road to Perdition* เป็นภาพยนตร์ที่ออกฉายในกลางปี ค.ศ. 2002 จากการกำกับของ แซม เมนเดส ผู้กำกับชาวอังกฤษ ที่มีชื่อเสียงมาจาก *[[อเมริกัน บิวตี้|American Beauty]]* ภาพยนตร์ยอดเยี่ยมรางวัลออสการ์ ในปี ค.ศ. 1999 ซึ่งเป็นผลงานก่อนหน้านั้น

โดยบทภาพยนตร์ดัดแปลงมาจากหนังสือการ์ตูนในชื่อเดียวกัน ในปี ค.ศ. 1998 ของ แมกซ์ อเลน คอลลินส์ และริชาร์ด ไพเออรส์ เรย์เนอร์ ซึ่งก็ดัดแปลงมาจากมังงะเรื่อง *[[ซามูไรพ่อลูกอ่อน|Lone Wolf and Cub]]* หรือ *ซามูไรพ่อลูกอ่อน* ของญี่ปุ่น

และได้นักแสดงชั้นนำมากมายมาร่วมแสดง เช่น ทอม แฮงค์, พอล นิวแมน, จูด ลอว์, แดเนียล เคร็ก, เจนนิเฟอร์ เจสัน ลีห์ และสแตนลีย์ ทุชชี 

เมื่อเข้าฉายได้รับเสียงวิจารณ์ว่า เป็นการพลิกบทบาทอีกครั้งหนึ่งของทอม แฮงค์ นักแสดงมากความสามารถ โดยครั้งนี้ต้องมารับบทที่หนักแน่น เคร่งขรึม ด้วยการเป็น ไมเคิล ซัลลิแวน มือปืนเชื้อสายไอริชที่มีลูกติด ที่ต้องเฉือนบทบาทกับพอล นิวแมน นักแสดงอาวุโสที่รับบท จอห์น รูนีย์ หัวหน้าแก๊งค์มาเฟียที่เสมือนเป็นพ่อบังเกิดกล้าของซัลลิแวน ซึ่งเป็นบทที่เต็มไปด้วยพลังและอารมณ์ ความกดดัน ความลำบากใจ และความเป็นห่วง สุมเข้ามามาก ซึ่งนิวแมนก็สามารถเข้าถึงอารมณ์ดังกล่าวได้อย่างลงตัว และเป็นแรงผลักดันให้ได้เสนอชื่อเข้าชิงรางวัลออสการ์ สาขานักแสดงประกอบชายยอดเยี่ยม ในปีนั้นด้วย

บทภาพยนตร์ไม่ดีเท่าที่ควร แต่ว่าก็ได้รับรางวัลสาขากำกับภาพยอดเยี่ยมไปจากหลายสถาบัน รวมทั้งรางวัลออสการ์ สาขาถ่ายภาพยอดเยี่ยมด้วย ย่อมเป็นเครื่องรับประกันได้ว่า เป็นภาพยนตร์ที่กำกับภาพได้อย่างสวยงามและไหลลื่นแน่นอน

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ระดับอาร์
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์ที่สร้างจากหนังสือการ์ตูน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ถ่ายทำในชิคาโก
หมวดหมู่:ภาพยนตร์ที่มีฉากในชิคาโก
เทศบาลตำบลที่วัง

**เทศบาลตำบลที่วัง** เป็นตำบลของอำเภอทุ่งสง จังหวัดนครศรีธรรมราช อยู่ทางทิศใต้ของอำเภอทุ่งสงไปทางจังหวัดตรัง ตามทางหลวงแผ่นดินสาย 403 (ทุ่งสง-ห้วยยอด) ส่วนหน้าสำนักงานเทศบาลตำบลที่วังนั้นจะอยู่ห่างจาก ตัวเมืองทุ่งสง ประมาณ 9 กิโลเมตร

## ประวัติ
ก่อนที่จะครบวาระ องค์การบริหารส่วนตำบลที่วัง ได้ดำเนินการขอยกฐานะจากองค์การบริหารส่วนตำบลเป็นเทศบาลตำบล โดยได้เริ่มดำเนินการตั้งแต่วันที่ 1 พฤษภาคม 2550 โดยได้เริ่มตั้งแต่ การสำรวจความคิดเห็นของประชาชน ลงทำประชาคมในระ ดับหมู่บ้านต่างๆ จัดทำประชาคมในระดับตำบลที่โรงเรียนก้างปลาวิทยาคม เมื่อวันที่ 1 มิถุนายน 2550 ดำเนินการแก้ไขตรวจสอบ แนวเขตตำบล ซึ่งแนวเขตตำบลเดิมนั้นไม่ถูกต้องตรงกับข้อเท็จจริง และได้มอบหมายให้เจ้าหน้าที่ดำเนินการเรื่องนี้อย่างเกาะติดที่สุด และกระทรวงมหาดไทย ได้เชิญ นายกองค์การบริหารส่วนตำบล ปลัดองค์การบริหารส่วนตำบล หัวหน้าส่วนโยธา และเจ้าหน้าที่วิเคราะห์นโยบายและแผนไปประชุมชี้แจงประกอบการขอจัดตั้ง ต่อคณะกรรมการกฎหมายมหาดไทย คณะที่ 2 โดยมีนายชัยวัฒน์ หุตะเจริญ รองปลัดกระทรวงมหาดไทย เป็นประธานในที่ประชุม เมื่อวันที่ 20 กรกฎาคม 2550 ที่ผ่านมา หลังจากที่แนวเขตตำบล ก็ได้รับการแก้ไขเขตติดต่อใหม่ เสร็จเรียบร้อยเมื่อวันที่ 19 กรกฎาคม 2550 และที่ประชุมกระทรวงมหาดไทย มีมติให้องค์การบริหารส่วนตำบลที่วัง ยกฐานะเป็นเทศบาลตำบลได้

## ภุมิศาสตร์
เขตเทศบาลตำบลที่วังมีเนื้อที่ 89 ตารางกิโลเมตรหรือ พื้นที่ 55,625 ไร่ 
เทศบาลตำบลที่วังตั้งอยู่ทางทิศตะวันออกของตัวเมืองนครศรีธรรมราช
* **ทิศเหนือ** ติดต่อกับเขตเทศบาลเมืองชะมาย อำเภอทุ่งสง
* **ทิศใต้** ติดต่อกับเขตเทศบาลตำบลกะปางและเขตองค์การบริหารส่วนตำบลน้ำตก อำเภอทุ่งสง
* **ทิศตะวันออก** ติดต่อกับเขตองค์การบริหารส่วนตำบลสามตำบลและเขตองค์การบริหารส่วนตำบลทุ่งโพธิ์ อำเภอจุฬาภรณ์
* **ทิศตะวันตก** ติดต่อกับเขตองค์การบริหารส่วนตำบลเขาโรและเขตองค์การบริหารส่วนตำบลควนกรด อำเภอทุ่งสง

## ภูมิประเทศ
ลักษณะภูมิประเทศของตำบลที่วัง มีสภาพพื้นที่เป็นที่ราบเชิงเขา พื้นที่โดยทั่วไปสลับกับพื้นที่สวนยางพาราของราษฎร สภาพของดินส่วนใหญ่เป็นดินลูกรัง มีบางแห่งเป็นดินเหนียว 

## ภูมิอากาศ
ลักษณะภูมิอากาศของตำบลที่วัง ซึ่งตั้งอยู่ในเขตพื้นที่ตอนกลางของภาคใต้ จึงมีภูมิอากาศแบบมรสุมเขตร้อน แต่อากาศโดยทั่วไปไม่ร้อนจัด เนื่องจากมีอิทธิพลของร่องมรสุมพาดผ่านจากทะเลทั้ง 2 ฝั่ง จึงมีฤดูเพียง 2 ฤดู คือ ฤดูร้อนและฤดูฝน

## การแบ่งเขตปกครอง
เทศบาลตำบลที่วังแบ่งเขตปกครองออกเป็น 11 ชุมชน ดังนี้
# ชุมชนบ้านชายคลอง	 
# ชุมชนบ้านหัวนา 
# ชุมชนบ้านก้างปลา	 
# ชุมชนบ้านฉาง
# ชุมชนบ้านควนชม
# ชุมชนบ้านนาเปลี่ยน
# ชุมชนบ้านธรรมเผด็จ /                ชุมชนบ้านโคกกฐิน
# ชุมชนบ้านวังยวน	 
# ชุมชนบ้านทุ่งอินทนิล 
# ชุมชนบ้านบนควน 
# ชุมชนบ้านคลองทราย

## สถานศึกษา
* วิทยาลัยเทคโนโลยีภาคใต้
* โรงเรียนบ้านชายคลอง
* โรงเรียนวัดก้างปลา 
* โรงเรียนก้างปลาวิทยาคม
* โรงเรียนวัดควนชม	
* โรงเรียนวัดธรรมเผด็จ 
* โรงเรียนบ้านวังยวน	 
* ศูนย์พัฒนาเด็กเล็กวัดควนชม 
* ศูนย์พัฒนาเด็กเล็กบ้านชายคลอง

## สถานที่ท่องเที่ยวที่น่าสนใจ
* ป่าสงวนแห่งชาติป่าวังยวน 

## อ้างอิง
 

## แหล่งข้อมูลอื่น
* เว็บไซต์เทศบาลตำบลที่วัง

ที่วัง
ที่วัง
ที่วัง
แฮโรลด์ สตีเฟน แบล็ก

**แฮโรลด์ สตีเฟน แบล็ก** (; 14 เมษายน ค.ศ. 1898 – 11 ธันวาคม ค.ศ. 1983) เป็นวิศวกรไฟฟ้าชาวอเมริกัน ผู้ปฏิวัติสาขาอิเล็กทรอนิกส์ประยุกต์ด้วยการประดิษฐ์วงจรขยายสัญญาณการป้อนกลับแบบลบ (negative feedback amplifier) ในปี ค.ศ. 1927 ซึ่งอาจเป็นการก้าวกระโดดครั้งสำคัญที่สุดในสาขาอิเล็กทรอนิกส์ในคริสต์ศตวรรษที่ 20 เพราะสามารถนำไปประยุกต์ใช้ได้อย่างกว้างขวาง เดิมอุปกรณ์อิเล็กทรอนิกส์ทั้งหลายที่มนุษย์สร้างขึ้น (ท่อสุญญากาศ, ทรานซิสเตอร์แบบไบโพลาร์ หรือแบบ MOS) ล้วนเป็นอุปกรณ์แบบไม่เป็นเชิงเส้น การประดิษฐ์คิดค้นวงจรป้อนกลับแบบลบนั้นทำให้การขยายสัญญาณให้มีความเป็นเชิงเส้นอย่างสูงนั้นสามารถเป็นไปได้ อย่างไรก็ดีวงจรขยายสัญญาณแบบป้อนกลับแบบลบก็อาจมีความไม่เสถียรสูงอันเนื่องมาจากการแกว่งของสัญญาณ เมื่อแก้ปัญหาเรื่องเสถียรภาพได้ วงจรขยายสัญญาณการป้อนกลับแบบลบนี้จึงเป็นประโยชน์อย่างยิ่งยวดในสาขาอิเล็กทรอนิกส์ ผลงานอันโด่งดังของแบล็กคือ *Stabilized feedback amplifiers* ตีพิมพ์เมื่อปี ค.ศ. 1934

## อ้างอิง

หมวดหมู่:วิศวกรชาวอเมริกัน
บแบล็ก, แฮโรลด์ สตีเฟน
หมวดหมู่:บุคคลจากรัฐแมสซาชูเซตส์
โรงเรียนสารพัดช่างสถาบันของวิทยาศาสตร์ขั้นสูง

**โรงเรียนสารพัดช่างสถาบันของวิทยาศาสตร์ขั้นสูง** () เป็นมหาวิทยาลัยเอกชนที่ก่อตั้งขึ้นในปี 1961 การบินและขึ้นอยู่ใน Ivry - sur - Seine และตูลูส
ตั้งแต่ปี 1998 ที่โรงเรียนเป็นส่วนหนึ่งของ *IONIS Education Group*

## อ้างอิง

## แหล่งข้อมูลอื่น

* โรงเรียนสารพัดช่างสถาบันของวิทยาศาสตร์ขั้นสูง
* กลุ่ม Ionis การศึกษา

หมวดหมู่:มหาวิทยาลัยฝรั่งเศส
หลวงปู่สี ฉนฺทสิริ

**หลวงปู่สี ฉนฺทสิริ** เกิดเมื่อวันที่ 10 เมษายน พ.ศ. 2392 ตรงกับปลายรัชสมัยของพระบาทสมเด็จพระนั่งเกล้าเจ้าอยู่หัว ท่านเป็นพระลูกวัดในสังกัด วัดเขาถ้ำบุญนาค ซึ่งขณะนั้น หลวงพ่อมหาสมบูรณ์ ปริสัมปุณโน เป็นเจ้าอาวาสได้นิมนต์หลวงปู่มาจำวัดเพื่อให้ช่วยสร้างวัด

## ประวัติ
หลวงปู่สี ฉนฺทสิริเกิดเมื่อวันที่ 10 เมษายน พ.ศ. 2392 เป็นชาวเมืองสุรินทร์ เมื่ออายุ 21 ปี ถูกเกณฑ์ทหารเข้ารับราชการ และเมื่อปลดจากสภาพการเป็นทหารมาแล้ว ท่านก็มายึดใช้อาชีพค้าวัว ค้าควายและเป็นพรานอยู่แถวเขตช่องแค ซึ่งแต่เดิมมีสภาพเป็นป่าดงดิบและยังไม่ได้ตั้งเป็นอำเภอตาคลี ใช้ชีวิตเป็นหนุ่มอยู่หลายปีและรู้สึกเบื่อหน่ายทางโลก จึงได้อุปสมบทเมื่อ พ.ศ. 2431 โดยมี พระครูธรรมขันธ์สุนทร เป็นพระอุปัชฌาย์ เมื่อบวชได้ระยะหนึ่งแล้ว จึงได้ย้ายมาจำพรรษาอยู่ที่ถ้ำเขาเสียบ เขตช่องแค อำเภอตาคลี เพราะก่อนบวชท่านเคยอยู่ในเขตนี้มาก่อน ก่อนที่จะมาอยู่ที่วัดเขาถ้ำบุญนาค อำเภอตาคลีนั้น หลวงปู่สีอยู่ที่วัดหนองลมพุก อำเภอโนนสังข์ จังหวัดอุดรธานี 

ใน พ.ศ. 2512 พระพระครูนิวิฐปริยัติคุณ พร้อมด้วยชาวบ้าน ได้พากันไปนิมนต์หลวงปู่ให้มาอยู่ที่วัดเขาถ้ำบุญนาค ในระยะแรกที่หลวงปู่มาอยู่ที่วัดเขาถ้ำบุญนาคนั้น ท่านจำพรรษาอยู่ที่กุฏิไม้หลังเล็ก ๆ หน้าปากทางขึ้นถ้ำ (ปัจจุบันได้รื้อไปแล้ว) ในขณะนั้นคนในตลาดตาคลียังไม่ค่อยมีใครรู้จักหลวงปู่ และท่านก็ไม่ได้แสดงอิทธิฤทธิ์อันใดให้ใครรู้ วันหนึ่ง ๆ ท่านจะนั่งตะบันหมากฉัน การฉันหมากของท่านก็ไม่เหมือนใคร เพราะไม่ได้ฉันเปลือกไม้ที่มีขายตามท้องตลาดเหมือนที่คนกินหมากทั่วไปซื้อมากิน ท่านจะฉันแก่นไม้คูนแดงซึ่งจะมีคนตัดมาถวายตลอด โดยนำมาฟันเป็นชิ้น ๆ แล้วนำลงตำให้ละเอียดแล้วจึงฉันกับหมากแทนเปลือกไม้ กิจสงฆ์ของท่านที่ทำเป็นประจำ คือ จะสรงน้ำตอนประมาณบ่าย 3-4 โมงเย็นทุกวันและหลวงปู่จะตื่นนอนทำวัตรเช้าตอนตี 3 ทุกวัน บทสวดมนต์ที่หลวงปู่สวดเป็นประจำคือ บท "กรณียเมตสูตร" เป็นประจำ เรื่องมนต์นี้ พระอาจารย์ประเทือง เคยถามหลวงปู่ว่าสวดมนต์บทไหนดี หลวงปู่จะบอกว่า "ดีทุกบท" บทที่สำคัญ "กรณียเมตสูตร" ให้นั่งภาวนา ทำวัตรสวดมนต์อย่าให้ขาด 

ท่านได้มรณภาพเมื่อ 23 กุมภาพันธ์ พ.ศ. 2520 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รวมอายุได้ 127 ปี พรรษา 89 โดยเป็นพุทธศาสนิกชนที่มีอายุมากที่สุดในประเทศไทย (บุคคลที่มีอายุมากที่สุดในประเทศไทยคือแวบีเดาะ อาเยาะหะยี ซึ่งเป็นมุสลิม)

## อ้างอิง

## แหล่งข้อมูลอื่น
* หลวงปู่สี 
* หลวงปู่สี ฉนฺทสิริ
* วันมรณภาพของหลวงปู่สี 
* วัตถุมงคลของหลวงปู่สี วัดเขาถ้ำบุญนาค

หมวดหมู่:ชาวไทยที่มีอายุเกิน 110 ปี
หมวดหมู่:ภิกษุจากจังหวัดสุรินทร์
หมวดหมู่:ภิกษุจากจังหวัดนครสวรรค์
หมวดหมู่:ภิกษุชาวไทยที่มรณภาพแล้วศพไม่เน่าเปื่อย
เกาะฟายาล

**เกาะฟายาล** (Faial Island) เป็นเกาะของประเทศโปรตุเกส ตั้งอยู่ในมหาสมุทรแอตแลนติก มีเมืองสำคัญได้แก่ ออร์ตา เกาะนี้ชาวเฟลมิชเริ่มเข้าไปตั้งถิ่นฐานในตอนปลายคริสต์ศตวรรษที่ 15

## อ้างอิง

หมวดหมู่:เกาะในประเทศโปรตุเกส
หมวดหมู่:ภูเขาไฟในประเทศโปรตุเกส
ขั้นตอนวิธีของเบรนท์

**ขั้นตอนวิธีของเบรนท์** () เรียกอีกชื่อหนึ่งว่า "The Teleporting Turtle Algorithm" ได้รับการคิดค้นขึ้นโดย Richard Peirce Brent ในปี 1980 เพื่อใช้ในการตรวจสอบการมีวงรอบ (cycle) ในปัญหาที่มีลักษณะเป็นรายการโยงเดี่ยว ตัวอย่างเช่น ฟังก์ชันวนซ้ำ การแยกตัวประกอบ ตัวสร้างเลขสุ่มเทียม และปัญหาอื่นๆ อีกมากมาย

ขั้นตอนวิธีของเบรนท์ มีหลักการทำงานคล้ายๆ กับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) ข้อได้เปรียบของขั้นตอนวิธีของเบรนท์คือจะใช้เวลาการทำงานน้อยกว่าและสามารถหาความยาวของวงรอบได้โดยตรง ไม่จำเป็นต้องไล่ค้นหาในลำดับย่อยอีกครั้ง

## ตัวอย่างการใช้งาน
จากรูป หากเริ่มเดินจากจุด 2 จะมีเส้นทางการเดินดังนี้ 2 → 0 → 6 → 3 → 1 → 6 → 3 → ... พบว่าการวนซ้ำนี้มีวงรอบ เนื่องจากมีการเดินทางซ้ำในเส้นทางเดิม คือ 6 → 3 → 1 ซึ่งขั้นตอนวิธีของเบรนท์มีความสามารถในการตรวจสอบการมีวงจรเช่นนี้ได้นั่นเอง
center|400px

## การอธิบายขั้นตอนวิธี
การทำงานของขั้นตอนวิธีของเบรนท์ เริ่มต้นโดยการกำหนดตัววนซ้ำ 2 ตัวคือ **กระต่าย** และ **เต่า** ยืนอยู่ที่จุดเริ่มต้น หลังจากนั้นให้ **กระต่าย** เดินไปทีละก้าวตามเส้นทาง และจะทำการเคลื่อนย้าย **เต่า** มาตำแหน่งเดียวกับ **กระต่าย** เมื่อถึงเวลาที่กำหนด
* โดยหาก **กระต่าย** เดินไปได้ถึงจุดจบของรายการโยง นั่นแสดงว่า **ไม่มีวงรอบ**
* แต่หาก **กระต่าย** เดินไปเจอ **เต่า** แสดงว่า **มีวงรอบ**

### Flow Chart :
center|350px

## รหัสเทียมแสดงการทำงาน

```text
tortoise = begin_point
hare = begin_point

steps_count = 0
steps_limit = 2

loop forever:
    if hare == end_point: return 'No Cycle Found'
   
    hare = hare.next
    steps_count += 1
   
    if hare == tortoise: return 'Cycle Found'
   
    if steps_count == steps_limit:
        steps_count = 0
        steps_limit *= 2
        // Teleport the tortoise to hare's position
        tortoise = hare
```


## การวิเคราะห์ความซับซ้อนเชิงเวลา
สำหรับขั้นตอนวิธีของเบรนท์นั้น จะมีประสิทธิภาพในการทำงานเท่ากับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) คือ O(λ+μ)
โดย μ คือ ความยาวของทางเดินจากจุดเริ่มต้น ไปยังวงรอบ (Cycle) ที่มี λ จุดยอด แต่ในความเป็นจริงแล้ว ขั้นตอนวิธีตรวจสอบการมีวงรอบของเบรนท์ ใช้เวลาในการทำงานเฉลี่ยเร็วกว่าขั้นตอนวิธีตรวจสอบการมีวงรอบของฟลอยด์ประมาณ 36% ซึ่งมีผลทำให้ประสิทธิภาพการทำงานของ "ขั้นตอนวิธีโรห์ของพอลลาร์ด" (Pollard rho algorithm) เพิ่มขึ้นประมาณ 24% อีกด้วย

## ขั้นตอนวิธีที่เกี่ยวข้อง
* ขั้นตอนวิธีตรวจสอบการมีวงรอบของฟลอยด์ (Floyd's cycle-finding algorithm)
* ขั้นตอนวิธีโรห์ของพอลลาร์ด (Pollard rho algorithm)

## อ้างอิง

หมวดหมู่:ขั้นตอนวิธี
หมวดหมู่:ขั้นตอนวิธีการจัด
โจอาคิม สเตนเบิร์ก

**โจอาคิม สเตนเบิร์ก** () เกิดวันที่ 22 พฤศจิกายน ค.ศ. 1981 เป็นนักกีฬาต่อสู้ชาวสวีเดนซึ่งแข่งขันมวยไทยเป็นหลัก ปัจจุบันเขาอยู่สังกัดสโมสรมวยไทย, นากาโดโจ (มวยปล้ำ) และสต็อกโฮล์ม AIF (มวยสากล) โจอาคิม สเตนเบิร์ก สูง 188 ซม. และหนัก 87 กก. ในปี ค.ศ. 2009 โจอาคิม สเตนเบิร์ก ได้รับรางวัลจากการแข่งขันมวยไทยชิงแชมป์นอร์ดิก โดยเป็นฝ่ายชนะ โจฮัน แวนติเน็น จากประเทศฟินแลนด์ ด้วยคะแนน 3-0

## ความสำเร็จ

#### มวยไทย & คิกบ็อกซิง
* ร่วมแข่งขัน 15 แมตช์ ชนะ 12 ครั้ง แพ้ 1 ครั้ง เสมอ 1 ครั้ง และสละสิทธิ์การแข่งขัน 1 ครั้ง

#### มวยปล้ำ
* ร่วมแข่งขัน 7 แมตช์ ชนะใน 4 ครั้งสุดท้าย และเสมอ 3 ครั้ง

#### มวยสากลสมัครเล่น
* ร่วมแข่งขัน 1 ครั้ง โดยการแสวงหาผลกำไร

## ในระดับอาชีพ
* แชมป์มวยไทยนอร์ดิก ค.ศ. 2009
* SM-ไฟนอลลิสท์ 2007 อินไทยบ็อกซิง
* ผู้ชนะรายการแทนโตไฟท์ไนท์ ค.ศ. 2006

## อ้างอิง

หมวดหมู่:นักมวยไทยชาวสวีเดน
หมวดหมู่:ผู้ฝึกสอนมวยไทย
รายชื่อธงในประเทศบาฮามาส

ด้านล่างนี้เป็นภาพธงที่ใช้กันอยู่ใน**[[ประเทศบาฮามาส]]**

## ธงชาติ

## ธงพระอิสริยยศ และ ธงตำแหน่งราชการ

## ธงเรือ

## ธงกีฬา

## ธงในอดีต

## แหล่งข้อมูลอื่น
* 

หมวดหมู่:ธงในประเทศบาฮามาส
หมวดหมู่:สัญลักษณ์ของประเทศบาฮามาส
บาฮามาส
คาเมยามะ

**คาเมยามะ** () เป็นนครทางตอนกลาง-เหนือของจังหวัดมิเอะ ประเทศญี่ปุ่น จัดตั้งเป็นเทศบาลนครเมื่อวันที่ 1 ตุลาคม ค.ศ. 1954 มีขนาดพื้นที่ทั้งสิ้น 190.91 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 49,692 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดมิเอะ
ทิศตะวันออกเฉียงเหนือ

thumb|250px|right|วงกลมแสดงทิศ ระบุทิศหลักและทิศรอง โดยทิศตะวันออกเฉียงเหนือแสดงโดยทิศตะวันออกเฉียงเหนือ (NE) ทางขวาเฉียงขึ้นไปด้านบน
**ทิศตะวันออกเฉียงเหนือ** หรือ **อีสาน** เป็นหนึ่งในทิศรองทั้งสี่ อยู่ตรงข้ามกับทิศตะวันตกเฉียงใต้ ขวามือของทิศตะวันออกเฉียงเหนือ และซ้ายมือของทิศตะวันออก

## ดูเพิ่ม
* ทิศตะวันออกเฉียงใต้
*ทิศตะวันตกเฉียงเหนือ

## อ้างอิง

หมวดหมู่:การกำหนดทิศทาง
ยูเอสเอส แบร์รี (ดีดีจี-52)

thumb|ยูเอสเอส แบร์รีในมหาสมุทรแอตแลนติก
**ยูเอสเอส แบร์รี (ดีดีจี-52)** เป็นเรือพิฆาตขีปนาวุธนำวิถีชั้นอาร์เลห์เบิร์ค (Arleigh Burke) เข้าประจำการใน พ.ศ. 2535 แบร์รีเป็นเรือกองทัพเรือสหรัฐอเมริกาลำที่สี่ ได้ชื่อตาม "บิดาแห่งกองทัพเรือสหรัฐ" พลเรือจัตวา จอห์น แบร์รี (2288-2346) แบร์รีมีจุดแวะพักหลัก (homeport) ที่สถานีนาวิกนอร์ฟอล์ก รัฐเวอร์จิเนีย เรือลำดังกล่าวมีพัฒนาการเหนือกว่าเรือประจัญบานลำอื่นในชั้นอาร์เลห์เบิร์ค ซึ่งรวมไปถึงขีดความสามารถในการเติมเชื้อเพลิงเฮลิคอปเตอร์และพัฒนาการเล็กน้อยอื่น ๆ 

แบร์รีได้รับหลายรางวัล รวมทั้งแบทเทนเบิร์กคัพ ปี พ.ศ. 2537, 2539 และ 2541 ทำให้แบร์รีเป็นหนึ่งในเรือเพียงสามลำ (จนถึง พ.ศ. 2551) ที่เคยได้รับรางวัลอันทรงเกียรตินี้ถึงสามครั้ง และเป็นเรือประจัญบานเอจิสเพียงลำเดียวที่เคยได้รับรางวัลนี้จนถึงปัจจุบัน กระทั่งได้รับสมญานาม "บัทเทนเบิร์กแบร์รี" ในปลายคริสต์ทศวรรษ 1990 นอกจากนี้ยังเคยได้รับรางวัลแบทเทิลอี 4 ครั้ง และได้รับรางวัลสมอทองและสมอเงินเป็นที่ระลึก ล่าสุด ใน พ.ศ. 2547 แบร์รีได้รับถ้วยรางวัลกองเรืออาร์เลห์เบิร์คที่เป็นเรือที่มีการพัฒนาที่สุดในกองเรือแอตแลนติก

วันที่ 1 มีนาคม พ.ศ. 2554 แบร์รีถูกส่งไปยังทะเลเมดิเตอร์เรเนียน เพื่อตอบสนองต่อการก่อการกำเริบในลิเบีย วันที่ 19 มีนาคม พ.ศ. 2554 กองทัพเรือรายงานว่า แบร์รียิงขีปนาวุธร่อนโทมาฮอว์ก 55 ลูกเพื่อยับยั้งระบบการป้องกันทางอากาศของลิเบียในการสนับสนุนข้อมติคณะมนตรีความมั่นคงแห่งสหประชาชาติที่ 1973 วันที่ 28 มีนาคม แบร์รีสู้รบกับยามฝั่งลิเบียซึ่งกำลังยิงใส่เรือพาณิชย์.

## อ้างอิง

หมวดหมู่:เรือในสังกัดกองทัพเรือสหรัฐ
หมวดหมู่:เรือพิฆาต
ดีนียาร์ บิลยาเลตดีนอฟ

**ดีนียาร์ รีนาโตวิช บิลยาเลตดีนอฟ**  (, ) เกิดเมื่อวันที่ 27 กุมภาพันธ์ ค.ศ. 1985 เป็นนักฟุตบอลชาวรัสเซีย เชื้อสายตาตาร์ เล่นกับสโมสรฟุตบอลเอฟเวอร์ตัน และฟุตบอลทีมชาติรัสเซีย โดยมากมักเล่นตำแหน่งปีก แต่ก็เล่นตำแหน่งกองหลังให้ทีมชาติ พ่อของเขา รีนัต บิลยาเลตดีนอฟ  เป็นนักฟุตบอลอาชีพเช่นกัน ปัจจุบันเป็นโค้ช

## อ้างอิง

หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:นักฟุตบอลชาวรัสเซีย
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นสโมสรฟุตบอลรูบินคาซัน
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลจากมอสโก
หมวดหมู่:กองกลางฟุตบอล
ปลาเกล็ดถี่

**ปลาเกล็ดถี่** เป็นปลาน้ำจืดชนิดหนึ่ง มีชื่อวิทยาศาสตร์ว่า *Thynnichthys thynnoides* จัดอยู่ในวงศ์ปลาตะเพียน (Cyprinidae) มีรูปร่างคล้ายปลาลิ่นหรือปลาหัวโต (*Hypophthalmichthys molitrix*) ที่มีขนาดเล็ก กล่าวคือ หัวโต ตากลมโต ลำตัวเพรียวแบนข้างเล็กน้อย ไม่มีหนวด ปากเล็กอยู่ปลายสุดของส่วนหัว ครีบหลังไม่มีก้านครีบแข็ง เกล็ดมีขนาดเล็กละเอียดมาก มีสีเงินแวววาวเมื่อถูกแสงและหลุดร่วงได้ง่าย ที่บริเวณเส้นข้างลำตัวมีประมาณ 58-65 เกล็ด  ข้อหางคอด ปลายครีบหางเว้าลึก ครีบทุกครีบสีจางใส ที่ฝาปิดแผ่นเหงืออกมีจุดสีคล้ำ ส่วนท้องสีขาวจาง 

มีขนาดความยาวเต็มที่ประมาณ 25 เซนติเมตร พบกระจายพันธุ์ชุกชุมอยู่ทั่วไป โดยเฉพาะที่ราบลุ่มภาคกลางของประเทศไทย ไม่พบในลุ่มแม่น้ำสาละวิน และพบได้จนถึงคาบสมุทรมลายูและเกาะบอร์เนียว บางครั้งอาจพบปะปนอยู่กับกลุ่มปลาสร้อยด้วย โดยเฉพาะปลาสร้อยขาว (*Henicorhynchus siamensis*) อาจจะจำสับสนกันได้ เพราะมีลักษณะคล้ายกัน แต่ปลาสร้อยขาวมีเกล็ดขนาดใหญ่กว่ามาก

ปลาเกล็ดถี่เป็นปลาที่ใช้บริโภคกันในท้องถิ่น โดยมีชื่อเรียกอื่น ๆ อีก เช่น สร้อยเกล็ดถี่, นางเกล็ด, เรียงเกล็ด, ลิง, พรม เป็นต้น

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:สกุลปลาเกล็ดถี่
หมวดหมู่:ปลาที่พบในประเทศไทย
หมวดหมู่:สัตว์น้ำประจำจังหวัดของไทย
เทศบาลตำบลหินตก

**เทศบาลตำบลหินตก** ตั้งอยู่ในตำบลหินตก อำเภอร่อนพิบูลย์ จังหวัดนครศรีธรรมราช ตั้งอยู่ทางตอนเหนือของอำเภอร่อนพิบูลย์ ห่างจากอำเภอประมาณ 5 กิโลเมตร และตั้งอยู่ทางตอนใต้ของจังหวัดนครศรีธรรมราช ห่างจากจังหวัดประมาณ 20 กิโลเมตร และห่างจากอำเภอทุ่งสงประมาณ 30 กิโลเมตร ตามทางหลวงแผ่นดิน หมายเลข 403

## ประวัติ
เทศบาลตำบลหินตก เป็นองค์กรปกครองส่วนท้องถิ่นที่มีขนาดเล็ก มีชุมชนไม้หลา และชุมชนสามร้อยกล้า อยู่ในเขตเทศบาลด้วยความเจริญก้าวหน้าทางเศรษฐกิจ และสังคม จากสุขาภิบาลหินตก ก็ได้รับการยกฐานะขึ้นเป็นเทศบาล เมื่อวันที่ 25 พ.ค. 2542

## สภาพทั่วไป
เทศบาลตำบลหินตก มีลักษณะภูมิประเทศเป็นที่ราบ มีภูเขาอยู่ทางด้านตะวันตก มีลำห้วยไทรสุวรรณไหลผ่าน ทางด้านเหนือใจกลางชุมชนมีห้วยหาร และคลองพุดหง ไหลผ่านจากตะวันออกไปตะวันตก ทางใต้มีคลองห้วยสักไหผ่านพื้นที่ จึงเป็นพื้นที่อุดมสมบูรณ์ เหมาะแก่การเกษตร ฤดูฝน เริ่มตั้งแต่ เดือนพฤษภาคม - เดือนมกราคม โดยแบ่งเป็น 2 ช่วง คือ ช่วงแรกระหว่างเดือน พฤษภาคม - เดือนตุลาคม เป็นช่วงที่ได้รับลมมรสุม ตะวันตกเฉียงใต้ แต่ช่วงนี้จะมีฝนไม่มากนัก ช่วงที่สองมีปริมาณน้ำฝนสูงกว่า โดยจะอยู่ในช่วงเดือนพฤศจิกายน - มกราคม จะได้รับลมมรสุมตะวันออกเฉียงเหนือ พัดมาจากอ่าวไทย มีความชื้นสูง รวมทั้งมีพายุดีเปรสชั่นด้วย ฤดูแล้ง จะอยู่ในช่วงเดือนกุมภาพันธ์ - เมษายน อุณหภูมิจะสูงขึ้นและแล้งที่สุดใน รอบปี เพราะเป็นช่วงที่มรสุมตะวันออกเฉียงเหนืออ่อนกำลัง ประกอบกับ มีกระแสลมพัดจากทางใต้ อุณหภูมิของตำบลหินตก จะอยู่ที่ 27 - 28 องศาเซลเซียส ส่วนน้ำฝนในเทศบาลหินตกมีปริมาณค่อนข้างสูง โดยช่วงเดือนตุลาคม - มกราคม มีปริมาณน้ำฝนถึงร้อยละ 92 ของตลอดปี

## อาณาเขตติดต่อ
เทศบาลตำบลหินตก ตั้งอยู่ทางทิศตะวัตกเฉียงใต้ขอตัวเมืองนครศรีธรรมราช
* **ทิศเหนือ** ติดต่อกับตำบลเสาธง อ.ร่อนพิบูลย์
* **ทิศใต้** ติดต่อกับตำบลร่อนพิบูลย์ อ.ร่อนพิบูลย์
* **ทิศตะวันออก** ตำบลควนชุม อ.ร่อนพิบูลย์ 
* **ทิศตะวันตก** ติดต่อกับตำบลหินตก อ.ร่อนพิบูลย์

## ชุมชน
เทศบาลตำบลหินตกประกอบด้วยชุมชน 13 ชุมชน
# ชุมชนสามร้อยกล้า
# ชุมชนดอนบอสโก
# ชุมชนห้วยสัก
# ชุมชนปัดโวก
# ชุมชนเมืองใหม่
# ชุมชนพุดหง	 
# ชุมชนบ้านห้วยหาร	 
# ชุมชนป่าสงวน	 
# ชุมชนไทรสุวรรณ	 
# ชุมชนบ้านห้วยโหยง 
# ชุมชนวัดถ้ำเขาแดง
# ชุมชนตลาดเก่า 
# ชุมชนตลาดใหม่

## สาธารณสุข
* สถานีอนามัยบ้านไม้หลา 
* สถานีอนามัยบ้านขุนพัง 
* สถานีอนามัยบ้านถลุงทอง
* สถานีอนามัยบ้านพุดหง 

## สถานศึกษา
* โรงเรียนวัดถ้ำเขาแดง 
* โรงเรียนบ้านห้วยหาร
* โรงเรียนชุมชนบ้านพุดหง
* โรงเรียนทิพย์กองลาศวิทยา
* โรงเรียนสาธิตเทศบาลตำบลหินตก

## วัด
จำนวนวัดในเขตเทศบาลตำบลหินตก มีทั้งหมด 3 วัด คือ 
* วัดคูหาสันตยาราม
* วัดคีรีรัตนาราม 
* วัดศรีพิบูลย์

## มัสยิด
* มัสยิดอัลกุบรอ
* มัสยิดอิสลาฮุดดีน

## สถานที่สำคัญ
* นิคมพุดหง
* สวนสาธารณะเฉลิมพระเกียรติ ฝายพุดหง

หินตก
หมวดหมู่:อำเภอร่อนพิบูลย์
เทศบาลตำบลทอนหงส์

**เทศบาลตำบลทอนหงส์** มีพื้นที่ 9 ตารางกิโลเมตร ตั้งอยู่หมู่ที่ 2 และหมู่ที่ 6 (บางส่วน) ตำบลทอนหงส์ อำเภอพรหมคีรี จังหวัดนครศรีธรรมราช ยกฐานะเป็นเทศบาล เมื่อวันที่ 25 พฤษภาคม พ.ศ. 2542 ตามประกาศในราชกิจจานุเบกษา ลงวันที่ 24 กุมภาพันธ์ 2542

## ประวัติ
ได้ประกาศจัดตั้งเป็นสุขาภิบาล เมื่อวันที่ 25 พฤษภาคม 2531 ตามประกาศในราชกิจจานุเบกษา เล่มที่ 105 ตอนที่ 107 ลงวันที่ 7 กรกฎาคม พ.ศ. 2531 มีพื้นที่ 9 ตารางกิโลเมตร ตั้งอยู่หมู่ที่ 2 และหมู่ที่ 6 (บางส่วน) ตำบลทอนหงส์ อำเภอพรหมคีรี จังหวัดนครศรีธรรมราช ยกฐานะเป็นเทศบาลเมื่อวันที่ 25 พฤษภาคม พ.ศ. 2542 ตามประกาศในราชกิจจานุเบกษา ลงวันที่ 24 กุมภาพันธ์ 2542 ปัจจุบัน (ณ เดือนเมษายน 2549) มีประชากร จำนวน 2,688 คน ชาย 1,322 คน หญิง 1,366 คน จำนวนครัวเรือน 783 ครัวเรือน 

## ภูมิศาสตร์
เทศบาลตำบลทอนหงส์ ตั้งอยู่ทางทิศตะวัตกเฉียงเหนือขอตัวเมืองนครศรีธรรมราช
* **ทิศเหนือ** ติดต่อกับ อำเภอท่าศาลา
* **ทิศใต้** ติดต่อกับ ตำบลโมคลาน อำเภอท่าศาลา 
* **ทิศตะวันออก** ตำบลกับ นบพิตำ อ.นบพิตำ
* **ทิศตะวันตก** ติดต่อกับ ดอนคา – วังลุง 

### ภูมิประเทศ
เทศบาลตำบลทอนหงส์ มีลักษณะภูมิประเทศโดยทั่วไปเป็นที่ราบลุ่มและที่ราบเชิงเขา มีคลองไหลผ่านในพื้นที่ของเทศบาล จำนวน 2 สาย ได้แก่คลองห้วยเตง และคลองชุมขลิง ซึ่งมีต้นแหล่งน้ำจากเทือกเขาหลวง เทศบาลตำบลทอนหงส์ ตั้งอยู่ห่างจากฝั่งทะเลทางด้านอ่าวไทยทางทิศตะวันออกประมาณ 40 กิโลเมตร นื่องจากจังหวัดนครศรีธรรมราช ตั้งอยู่ใกล้เคียงกับเส้นศูนย์สูตรและคาบสมุทร ซึ่งมีเทือกเขานครศรีธรรมราชอยู่ในเขตภูมิอากาศแบบมรสุมเมืองร้อน ภูมิอากาศในเขตเทศบาลจึงมี 2 ฤดู คือ ฤดูร้อน และฤดูฝน แบ่งออกเป็นสองช่วง คือ ตั้งแต่เดือนพฤษภาคม ถึงเดือนตุลาคม ซึ่งได้รับอิทธิพลจากมรสุมตะวันตกเฉียงใต้ และตั้งแต่เดือนพฤศจิกายน ถึงเดือนมกราคม ได้รับอิทธิพลจากมรสุมตะวันออกเฉียงเหนือ อันเป็นช่วงที่ฝนตกหนาแน่น

## การแบ่งเขตการปกครอง
เทศบาลตำบลทอนหงส์แบ่งเขตการปกครองประกอบด้วย 7 ชุมชน ดังนี้
# ชุมชนบ้านสวนใหญ่ 
# ชุมชนบ้านทอนหงส์ 	 
# ชุมชนบ้านเขาหลา 	 
# ชุมชนบ้านห้วยเตง 
# ชุมชนบ้านวังลุง
# ชุมชนบ้านดอนคา
# ชุมชนบ้านนากลาง

## สถานศึกษา
* วิทยาลัยช่างศิลป์นครศรีธรรมราช 
* โรงเรียนชุมชนวัดทอนหงส์ 
* ศูนย์พัฒนาเด็กเล็กเทศบาลตำบลทอนหงส์

## สถานที่ท่องเที่ยวที่น่าสนใจ
# น้ำตกวังลุง หรือน้ำตกสองรัก 
# น้ำตกอ้ายเขียว หรือ น้ำตกในเขียว

## อ้างอิง

ทอนหงส์
ทอนหงส์